Asia Carrera

Aizija Karera (tikrasis vardas – Jessica Steinhauser; 1973 m. rugpjūčio 6 d. Niujorkas) – buvusi JAV pornografinių filmų aktorė ir režisierė.

 Biografija 

 Asmeninis gyvenimas 
Aizija gimė Niujorke, emigrantų šeimoje: jos tėvas vokietis, o motina – japonė. Ji turi du brolius ir seserį ir yra vyriausias vaikas šeimoje. Dar vaikystėje šeima persikėlė į Litl Silverį, Niudžersyje, kur ji ir užaugo.

Nors mokėsi gerai, tėvai buvo labai griežti ir vertė ją mokytis, o už prastus pažymius net mušdavo . Jie tikėjosi, kad dukra įstos į Harvardo universitetą ir taps medike arba teisininke, bet Aizija nejautė motyvacijos, jos didžiausia aistra buvo skambinimas pianinu, nes tėvai ribojo jos laisvalaikį ir galimybę susitikti su draugais. Būdama 13, ji jau rengė solinius koncertus, tačiau jautėsi labai nelaiminga: „- Buvau vienintelė azijietė mokykloje, aukščiausia klasėje. Mane visaip pravardžiavo ir jaučiausi labai negraži.“ .

Jau būdama 14 pradėjo rūkyti.

Mokydamasi mokykloje, laimėjo Nacionalinę Geografijos, matematikos, skaitovų olimpiadas, tačiau tėvų spaudimas nesiliovė, ir prieš savo 17 gimtadienį Aizija pabėgo iš namų.

Gyveno pas draugus, dirbo atsitiktinius darbus, tačiau mokslų nemetė.

Ne kartą lankėsi pas psichiatrus, bandė žudytis.

Kad turėtų pajamų, įsidarbino striptizo šokėja ir netrukus tapo viena geriausiai apmokamų šokėjų Niujorke. Susitaupiusi pinigų, pirmiausia pasidarė nosies korekcijos operaciją, nes vaikystėje buvo pravardžiuojama „Didele Nosimi“. Po kelerių metų pasidarė dar vieną operaciją .

 Išsilavinimas 
Baigusi mokyklą, Azija laimėjo pilną stipendiją studijuoti Rutgerso universitete Niudžersyje, kur pasirinko japonų kalbą ir ekonomiką. Priklausė Mensa draugijai, kurios nariai turi itin aukštą intelekto koeficientą.

Jos IQ koeficientas yra 156 , o tokį aukštą rodiklį turi tik 2 procentai žmonių.

Nors mokslai sekėsi lengvai, ji universiteto nebaigė.

 Karjera 
Studijų metais ji, kaip šokėja, uždirbdavo iki 1 tūkst. dolerių per savaitę.

Sulaukusi 20, Azija pozavo žurnalui „Club“, kurio fotografui prisipažino norinti tapti pornoaktore. Šis davė jai filmų suaugusiems režisieriaus Budo Lee telefono numerį ir Aizija nuskrido į Los Andželą su juo susitikti. Jau pačią pirmą dieną ji nusifilmavo vieno filmo epizode ir netrukus sudarė sutartį su kompanija „Vivid“.

Per pirmuosius savo karjeros metus Azija suvaidino 24 filmuose ir tapo pirmąja azijiečių kilmės aktore, kuriai buvo skiriami pagrindiniai vaidmenys. 1995 metais gavo AVN apdovanojimą kaip geriausia aktorė, nors nesijautė to verta.

Savo pseudonimą ji pasiskolino iš savo mėgstamiausios aktorės Thai Carrere, tik kiek pakeitė pavardę dėl galimų legalumo problemų.

Nepaisant augančio populiarumo, pornografijos versle ji nebuvo labai mėgstama: „- Jei ji tokia ypatinga, ką ji veikia pornografijoje?“ . Dėl didelio pomėgio kompiuteriams ji buvo vadinama „porno moksliuke“, be to, paprastai filmuodavosi tik klasikinėse scenose ir nemėgo susitikinėti su gerbėjais, nes visada buvo drovi, o kylančias problemas vis dažniau spręsdavo alkoholio pagalba.

Azija visus uždirbtus pinigus investuodavo į akcijas, skaitydavo „Wall Street Journal“ ir labai gerbė Voreną Bafetą.

Interneto puslapyje Complex.com 2011 metais paskelbtame populiariausių azijiečių porno aktorių sąraše Aizija užėmė 4 vietą .

Nuo 1994 iki 2003 metų Azija suvaidino daugiau kaip 250 pornografinių filmų bei dar 5 režisavo.

 Šeima 
1995 metų rugsėjį Aizija ištekėjo už pornografinių filmų režisieriaus Budo Lee. Jie išsiskyrė 2003 metais, tačiau išliko gerais draugais.

2003 metų gruodį ištekėjo už dietologo ir rašytojo Dono Lemmono. Jie persikėlė gyventi į Jutos valstiją, kur 2005 susilaukė dukters Catalinos.

2006 metais Donas žuvo autoavarijoje Las Vege. Aizija tuo metu jau buvo 8 mėnesį nėščia, o gimusį sūnų tėvo garbei pavadino Donaldu Edwardu Lemmonu III.

2010 metais prisipažino, kad vyro mirtis pastūmėjo ją į alkofolizmą, iš kurio išsivaduoti padėjo apsilankymai Anoniminių alkoholikų grupėse.

 Kita veikla 
1998 metais Aizija atliko epizodinį vaidmenį filme „Didysis Lebovskis“.

Yra buvusi kompiuterinio žurnalo „Maximum PC“ kviestine apžvalgininke.Maximum PC Magazine, July 2002, Page 72

2010 metais pasirodė dokumentiniame filme „After Porn Ends“, kuriame buve pornografinių filmų aktoriai pasakoja apie tai, kas nutinka pasitraukus iš šio verslo.

Aizija yra didelė kompiuterinių šaudyklių gerbėja, ne kartą dalyvavusi turnyruose ir pati tobulinusi programas.

Pati sukūrė savo asmeninį tinklalapį ir jį redagavo.

 Apdovanojimai 
Yra įtraukta į AVN ir XRCO apdovanojimų šlovės galerijas.
MetaiApdovanojimasApdovanojimų kategorijaRezultatas1995AVN apdovanojimasGeriausia aktorė2000Geriausia poros scenaGeriausia aktorė

 Šaltiniai 

 Nuorodos 

 IMDb profilis
 Oficiali svetainė

Kategorija:JAV aktoriai
Kategorija:Pornografijos aktoriai